ΑΠΟΦΑΣΗ ΤΟΥ ΣΥΜΒΟΥΛΙΟΥ της 23ης Οκτωβρίου 1995 για χορήγηση περαιτέρω μακροοικονομικής συνδρομής στην Ουκρανία (95/442/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 235,

την πρόταση που υπέβαλε η Επιτροπή (1) μετά από διαβούλευση με τη Νομισματική Επιτροπή,

τη γνώμη του Ευρωπαϊκού Κοινοβουλίου (2),

Εκτιμώντας:

ότι η Ουκρανία επιχειρεί θεμελιώδεις πολιτικές και οικονομικές μεταρρυθμίσεις και καταβάλλει σημαντικές προσπάθειες για την εφαρμογή ενός συστήματος οικονομίας της αγοράς 7 ότι η Ουκρανία και η Ευρωπαϊκή Ένωση υπέγραψαν συμφωνία συνεργασίας και εταιρικής σχέσης η οποία θα βοηθήσει την ανάπτυξη μιας σχέσης πλήρους συνεργασίας 7 ότι οι ουκρανικές αρχές ζήτησαν, από τους διεθνείς χρηματοδοτικούς οργανισμούς, την Κοινότητα και άλλους διμερείς χορηγούς, χρηματοδοτική συνδρομή 7 ότι η Ουκρανία συμφώνησε με το Διεθνές Νομισματικό Ταμείο (ΔΝΤ) ένα «διακανονισμό stand by» και μια δεύτερη χρηματοδότηση από το «μηχανισμό συστηματικής μετατροπής» για τη στήριξη ενός εκτεταμένου προγράμματος σταθεροποιητικών και μεταρρυθμιστικών μέτρων της Ουκρανίας 7 ότι οι διευκολύνσεις αυτές οι οποίες ανέρχονται σε 1,9 δις δολάρια Ηνωμένων Πολιτειών περίπου εγκρίθηκαν από το διοικητικό συμβούλιο του ΔΝΤ στις 7 Απριλίου 1995 7 ότι η Παγκόσμια Τράπεζα αναμένεται να χορηγήσει το 1995 στην Ουκρανία δάνειο μακροοικονομικής προσαρμογής ύψους 600 εκατομμυρίων δολαρίων Ηνωμένων Πολιτειών 7 ότι, παρά την προβλεπόμενη χρηματοδότηση που μπορεί να χορηγηθεί από το ΔΝΤ και την Παγκόσμια Τράπεζα, απομένει προς κάλυψη χρηματοδοτικό έλλειμμα ύψους 3,4 δις δολαρίων Ηνωμένων Πολιτειών για το 1995, ώστε να υποστηριχθούν οι στόχοι της πολιτικής των μεταρρυθμιστικών προσπαθειών της κυβέρνησης 7 ότι, μετά την αναδιάταξη του χρέους της Ουκρανίας προς τη Ρωσία και το Τουρκμενιστάν, το προς κάλυψη έλλειμμα μειώνεται σε 900 εκατομμύρια δολάρια Ηνωμένων Πολιτειών 7 ότι αναμένεται να συνεισφέρουν, επίσης, σημαντικά, οι Ηνωμένες Πολιτείες και η Ιαπωνία 7 ότι, με την απόφαση 94/940/ΕΚ (3), το Συμβούλιο ενέκρινε μακροοικονομική συνδρομή προς την Ουκρανία ύψους 85 εκατομμυρίων Ecu κατ' ανώτατο όριο 7 ότι, εντούτοις, απαιτείται περαιτέρω επίσημη υποστήριξη για να ενισχυθεί το ισοζύγιο πληρωμών, να παγιωθούν τα συναλλαγματικά αποθέματα και να διευκολυνθούν οι αναγκαίες διαρθρωτικές προσαρμογές της χώρας αυτής 7 ότι οι ουκρανικές αρχές δεσμεύτηκαν να συνεχίσουν με ταχύ ρυθμό την εφαρμογή του προγράμματος για το κλείσιμο του σταθμού πυρηνικής ενέργειας του Τσερνομπίλ μέχρι το έτος 2000, σύμφωνα με τις λεπτομέρειες που υποστηρίζει η Ομάδα των Επτά και η Ευρωπαϊκή Ένωση 7 ότι ένα πρόσθετο μακροπρόθεσμο κοινοτικό δάνειο προς την Ουκρανία αποτελεί το ενδεικνυόμενο μέτρο για την ελάφρυνση των εξωτερικών χρηματοοικονομικών υποχρεώσεων της χώρας 7 ότι το κοινοτικό δάνειο θα πρέπει να το διαχειρίζεται η Επιτροπή 7 ότι, για την έκδοση της παρούσας απόφασης, η συνθήκη δεν προβλέπει άλλες εξουσίες εκτός από εκείνες που αναφέρονται στο άρθρο 235,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Η Κοινότητα χορηγεί στην Ουκρανία μακροπρόθεσμα δανειακή διευκόλυνση ύψους 200 εκατομμυρίων Ecu κατ' ανώτατο όριο σε κεφάλαιο και μέγιστης διάρκειας δέκα ετών, προκειμένου να εξασφαλιστεί ένα σταθερό ισοζύγιο πληρωμών, να ενισχυθούν τα συναλλαγματικά αποθέματα της χώρας και να διευκολυνθεί η εφαρμογή των αναγκαίων διαρθρωτικών μεταρρυθμίσεων.

2. Για το σκοπό αυτό, η Επιτροπή εξουσιοδοτείται να δανειστεί, εξ ονόματος της Κοινότητας, τους αναγκαίους πόρους οι οποίοι θα τεθούν στη διάθεση της Ουκρανίας υπό μορφή δανείου.

3. Η Επιτροπή διαχειρίζεται το δάνειο αυτό σε στενή συνεργασία με τη Νομισματική Επιτροπή και κατά τρόπο που να συμβιβάζεται με τις συμφωνίες που επιτεύχθηκαν μεταξύ του ΔΝΤ και της Ουκρανίας.

Άρθρο 2

1. Η Επιτροπή εξουσιοδοτείται να συμφωνήσει με τις ουκρανικές αρχές, μετά από διαβούλευση με τη Νομισματική Επιτροπή, τους όρους οικονομικής πολιτικής που συνοδεύουν το δάνειο. Οι όροι αυτοί πρέπει να συμβιβάζονται με τις συμφωνίες που αναφέρονται στο άρθρο 1 παράγραφος 3.

2. Η Επιτροπή ελέγχει κατά τακτά χρονικά διαστήματα, σε συνεργασία με τη Νομισματική Επιτροπή και σε στενό συντονισμό με το ΔΝΤ, εάν η οικονομική πολιτική της Ουκρανίας συμβαδίζει με τους στόχους του παρόντος δανείου και εάν πληρούνται οι σχετικοί όροι.

Άρθρο 3

1. Το δάνειο πρέπει να διατεθεί στην Ουκρανία σε δύο δόσεις. Η πρώτη δόση ύψους 100 εκατομμυρίων Ecu δεν θα εκταμιευθεί πριν από την πάροδο ενός τριμήνου από την εκταμίευση του δανείου ύψους 85 εκατομμυρίων Ecu που εγκρίθηκε με την απόφαση 94/940/ΕΚ, υπό την επιφύλαξη του άρθρου 2 και της προόδου της εφαρμογής στην Ουκρανία του διακανονισμού stand-by που έχει συμφωνηθεί με το ΔΝΤ.

2. Υπό την επιφύλαξη του άρθρου 2, η δεύτερη δόση θα εκταμιευθεί σε συνάρτηση με την ικανοποιητική συνέχιση του διακανονισμού stand-by και όχι ενωρίτερα από την πάροδο ενός τριμήνου από την εκταμίευση της πρώτης δόσης.

3. Τα κεφάλαια πρέπει να καταβληθούν στην Εθνική Τράπεζα της Ουκρανίας.

Άρθρο 4

1. Οι δανειοληπτικές και δανειοδοτικές πράξεις που αναφέρονται στο άρθρο 1 διενεργούνται βάσει της ίδιας τοκοφόρου ημερομηνίας και δεν συνεπάγονται για την Κοινότητα ούτε μετατροπή των προθεσμιών λήξης τους, ούτε ανάληψη κινδύνου συναλλάγματος ή επιτοκίου, ούτε την ανάληψη οιουδήποτε άλλου εμπορικού κινδύνου.

2. Εάν το ζητήσει η Ουκρανία, η Επιτροπή ενεργεί τα δέοντα προκειμένου να συμπεριληφθεί στους όρους του δανείου ρήτρα πρόωρης εξόφλησης και να εξασφαλισθεί η δυνατότητα εκτέλεσής της.

3. Κατόπιν αιτήματος της Ουκρανίας, και εφόσον οι περιστάσεις επιτρέπουν τη βελτίωση του επιτοκίου του δανείου, η Επιτροπή μπορεί να προβεί στην αναχρηματοδότηση όλων ή μέρους των αρχικών δανειοληψιών ή στην αναδιάταξη των αντίστοιχων χρηματοδοτικών όρων τους. Οι πράξεις αναχρηματοδότησης ή αναδιάταξης διενεργούνται σύμφωνα με τους προβλεπόμενους στην παράγραφο 1 όρους και δεν έχουν ως αποτέλεσμα την παράταση της μέσης διάρκειας των σχετικών δανειοληψιών ή την αύξηση του ποσού του κεφαλαίου, υπολογιζομένου βάσει των τρεχουσών συναλλαγματικών ισοτιμιών, που οφείλεται κατά την ημερομηνία της αναχρηματοδότησης ή της αναδιάταξης.

4. Όλα τα έξοδα που συνεπάγεται για την Κοινότητα η σύναψη και η εκτέλεση των πράξεων που αναφέρονται στην παρούσα απόφαση επιβαρύνουν την Ουκρανία.

5. Η Νομισματική Επιτροπή ενημερώνεται για την εξέλιξη των πράξεων που αναφέρονται στις παραγράφους 2 και 3 μία φορά το χρόνο.

Άρθρο 5

Τουλάχιστον μία φορά το χρόνο, η Επιτροπή υποβάλλει, στο Ευρωπαϊκό Κοινοβούλιο και στο Συμβούλιο, έκθεση η οποία περιέχει αξιολόγηση σχετικά με την εφαρμογή της παρούσας απόφασης.

Λουξεμβούργο, 23 Οκτωβρίου 1995.

Για το Συμβούλιο Ο Πρόεδρος P. SOLBES MIRA